02014O0031 — ET — 18.05.2020 — 006.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B EUROOPA KESKPANGA SUUNIS, 9. juuli 2014, täiendavate ajutiste meetmete kohta seoses eurosüsteemi refinantseerimisoperatsioonide ja tagatise kõlblikkusega ning millega muudetakse suunist EKP/2007/9 (uuesti sõnastatud) (EKP/2014/31) (2014/528/EL) (ELT L 240 13.8.2014, lk 28)

Muudetud:









▼B

EUROOPA KESKPANGA SUUNIS,

9. juuli 2014,

täiendavate ajutiste meetmete kohta seoses eurosüsteemi refinantseerimisoperatsioonide ja tagatise kõlblikkusega ning millega muudetakse suunist EKP/2007/9

(uuesti sõnastatud)

(EKP/2014/31)

(2014/528/EL)







Artikkel 1

Täiendavad meetmed seoses refinantseerimisoperatsioonide ja kõlbliku tagatisega

1. Käesolevas suunises sätestatud eurosüsteemi rahapoliitika operatsioonide teostamise reegleid ja tagatise kõlblikkuskriteeriume kohaldatakse koosmõjus suunisega EKP/2011/14.

2. Käesoleva suunise ja suunise EKP/2011/14 riigisisese RKP rakendusakti vastuolu korral kohaldatakse käesolevat suunist. RKPd kohaldavad endiselt muutmata kujul suunise EKP/2011/14 kõiki sätteid, kui käesolevas suunises ei ole sätestatud teisiti.

▼M4 —————

▼B

Artikkel 2

Võimalus lõpetada pikemaajalisi refinantseerimisoperatsioone või vähendada nende mahtu

1. Eurosüsteem võib otsustada teatavatel tingimustel, et osapooled võivad enne tähtaja lõppemist vähendada teatavate pikemaajaliste refinantseerimisoperatsioonide mahtu või need lõpetada (sellisele mahu vähendamisele või lõpetamisele osutatakse edaspidi kui „ennetähtaegsele tagasimaksele”). Pakkumise teates täpsustatakse, kas kõnealuse operatsiooni puhul on ennetähtaegselt võimalik mahtu vähendada või lõpetada, samuti täpsustatakse, millisest kuupäevast võib neid võimalusi kasutada. Seda teavet võib edastada ka muul eurosüsteemi poolt kohaseks peetaval viisil.

2. Osapool võib kasutada võimalust ennetähtaegselt vähendada pikemaajaliste refinantseerimisoperatsioonide mahtu või need lõpetada, teatades vähemalt üks nädal enne ennetähtaegse tagasimakse kuupäeva asjaomasele RKP-le ette summa, mille ta kavatseb ennetähtaegse tagasimakse menetluses tagasi maksta, ning kuupäeva, mil ta kavatseb ennetähtaegse tagasimakse teha. Kui eurosüsteem ei ole ette näinud teisiti, võib ennetähtaegset tagasimakset teha päevadel, mis langevad kokku eurosüsteemi põhiliste refinantseerimisoperatsioonide arveldamise päevadega, kui osapool on kooskõlas käesoleva lõikega vähemalt ühe nädala enne seda kuupäeva ette teatanud.

3. Lõikes 2 osutatud teade on osapoolele siduv üks nädal enne selles osutatud ennetähtaegse tagasimakse kuupäeva. Kui osapool ei ole ennetähtaegse tagasimakse menetluses makstavat summat osaliselt või täielikult õigeaegselt arveldanud, võib kohaldada suunise EKP/2011/14 I lisa 6. liites sätestatud rahatrahvi. Pakkumisoperatsioonidega seotud rikkumiste sätteid 6. liite punktis 1 kohaldatakse siis, kui osapool ei ole summat osaliselt või täielikult lõikes 2 osutatud ennetähtaegse tagasimakse tähtpäevaks arveldanud. Rahatrahvi kohaldamine ei piira RKP õigust kasutada muid meetmeid, mis on sätestatud kohustuste täitmatajätmise puhuks suunise EKP/2011/14 II lisas.

Artikkel 3

Teatavate täiendavate varaga tagatud väärtpaberite vastuvõtmine

1. Lisaks varaga tagatud väärtpaberitele, mis on kõlblikud suunise EKP/2011/14 I lisa 6. peatüki kohaselt, on eurosüsteemi rahapoliitika operatsioonide jaoks tagatisena kõlblikud ka varaga tagatud väärtpaberid, mis ei vasta suunise EKP/2011/14 I lisa punktis 6.3 sätestatud krediidihinnangu nõuetele, kuigi muus osas vastavad kõikidele suunise EKP/2011/14 I lisa kohaselt varaga tagatud väärtpaberite suhtes kehtivatele kõlblikkuskriteeriumidele, tingimusel et neile on mis tahes vastuvõetavaks tunnistatud reitinguagentuuri poolt antud kaks vähemalt kolmekordse B reitingut ( 1 ). Need peavad vastama ka järgmistele nõuetele:

a) rahavoogu tekitavad varad, mis tagavad väärtpaberit, peavad kuuluma ühte järgmistest varaliikidest: i) eluasemelaenud; ii) laenud väikestele ja keskmise suurusega ettevõtjatele, ►M3 ————— ◄ iv) autolaenud; v) liisingunõuded; vi) tarbimislaenud; vii) krediitkaardinõuded;

b) erinevaid varaliike rahavoogu tekitavates varades ei segata;

c) rahavoogu tekitavad varad, mis tagavad väärtpaberit, ei või hõlmata laene, mis on: i) varaga tagatud väärtpaberi emiteerimisel tähtajaks tasumata; ii) varaga tagatud väärtpaberi emiteerimisel tähtajaks tasumata tagatud väärtpaberi tähtaja jooksul, näiteks rahavooge tekitavate varade asendamise kaudu; iii) mis tahes ajal struktureeritud, sündikaatlaenud või finantsvõimenduseks antud laenud (leveraged loan);

d) varaga tagatud väärtpaberi tehingu dokumendid peavad sätestama teenuse järjepidevuse.

▼M2

2. Lõikes 1 osutatud varaga tagatud väärtpaberite suhtes, millel ei ole kaht avalikku krediidireitingut, mis vastavad Euroopa Keskpanga suunise (EL) 2015/510 (EKP/2014/60) ( 2 ) artikli 82 lõike 1 punkti b kohaselt vähemalt eurosüsteemi ühtlustatud hindamisskaala krediidikvaliteedi astmele 2, kohaldatakse väärtuskärbet, mis sõltub nende kaalutud keskmisest tähtajast vastavalt lisale IIa.

▼M2

2a. Kõrgema nõudeõiguse järguga varaga tagatud väärtpaberi kaalutud keskmine tähtaeg arvutatakse tagasimakse tegemiseni jäänud kaalutud keskmise prognoositava aja põhjal. Jaotamata mobiliseeritud varaga tagatud väärtpaberite puhul eeldatakse kaalutud keskmise tähtaja arvutamisel, et emitendi ostuoptsioone ei kasutata.

▼M2 —————

▼B

4. Tehingupool ei tohi esitada lõikele 1 vastavat varaga tagatud väärtpaberit tagatiseks, kui tehingupool või temaga lähedalt seotud mis tahes kolmas isik on varaga tagatud väärtpaberi osas intressiriski lepingu sõlmija.

▼M2

5. RKP võib eurosüsteemi rahapoliitika operatsioonide tagatisena vastu võtta varaga tagatud väärtpabereid, mille alusvara hulka kuuluvad eluasemelaenud või laenud väikestele ja keskmise suurusega ettevõtjatele või mõlemad, mis ei vasta suunise (EL) 2015/510 (EKP/2014/60) 4. osa II jao 2. peatükis sätestatud krediidihinnangu nõuetele ja eespool lõike 1 punktides a–d ja lõikes 4 osutatud nõuetele, kuigi muus osas vastavad varaga tagatud väärtpaberi suhtes suunises (EL) 2015/510 (EKP/2014/60) kehtestatud kõlblikkuskriteeriumidele ja neil on kaks avalikku krediidireitingut, mis vastad vähemalt eurosüsteemi ühtlustatud hindamisskaala krediidikvaliteedi astmele 3. Need varaga tagatud väärtpaberid on siiski piiratud enne 20. juunit 2012 emiteeritutega ja nende suhtes kohaldatakse väärtuskärbet, mis sõltub nende kaalutud keskmisest tähtajast vastavalt lisale IIa.

▼M2 —————

▼B

7. Käesolevas artiklis kasutatakse järgmisi mõisteid:

a) „eluasemelaen” (residential mortgage) — hõlmab lisaks eluaseme kinnisvara hüpoteegiga tagatud laenudele garantiiga eluaseme hüpoteeklaenud (ilma kinnisvara hüpoteegita), kui garantii tuleb kohustuste rikkumise korral viivitamata välja maksta. Sellist garantiid võib anda erinevas lepingulises vormis, sealhulgas kindlustuslepingutena, kui need on antud avaliku sektori üksuse poolt või riikliku järelevalve alla kuuluva finantseerimisasutuse poolt. Garandi krediidivõime hinnang peab garantii eesmärgil vastama eurosüsteemi krediidikvaliteedi astmele 3 eurosüsteemi ühtlustatud hindamisskaalal tehingu tähtaja jooksul;

b) „väike ettevõtja” ja „keskmise suurusega ettevõtja” (small enterprise, medium-sized enterprise) — majandustegevusega üksus, olenemata selle õiguslikust vormist, mille aruandlusest nähtuv käive, või konsolideeritud kontserni käive üksuse kuulumisel konsolideeritud kontserni, jääb alla 50 miljoni euro;

c) „viivislaen” (non-performing loan) hõlmab laenusid, mille puhul intressi või põhisumma makse hilineb 90 või rohkem päeva ja võlgnik on maksejõuetu vastavalt määratlusele Euroopa Parlamendi ja nõukogu määruse (EL) nr 575/2013 ( 3 ) artiklis 178 või kui esineb alus kahtluseks, et makset ei teostata täies ulatuses;

d) „struktureeritud laen” (structured loan) — struktuur, mis hõlmab allutatud krediidinõude;

e) „sündikaatlaen” (syndicated loan) — laen, mille annab laenusündikaadis olevate laenuandjate rühm;

f) „finantsvõimenduslaen” (leveraged loan) — laen, mis antakse ettevõtjale, kellel on juba märkimisväärne võlakohustus, näiteks väljaostu või ülevõtmise rahastamine, kui laenu kasutatakse laenusaajaks oleva ettevõtja aktsiakapitali ostmiseks;

▼M2

g) „teenuse järjepidevuse sätted” (servicing continuity provisions) varaga tagatud väärtpaberi õigusdokumentatsioonis olevad sätted, millega tagatakse asendusteenus või asendusteenuse korraldaja (kui asendusteenus pole sätestatud). Kui sätestatud on asendusteenuse korraldaja, tuleb asendusteenuse korraldaja määrata ja panna talle kohustus leida sobiv asendusteenuse pakkuja 60 päeva jooksul alussündmusest, et tagada õigeaegne makse ja varaga tagatud väärtpaberi teenindamine. Sätestada tuleb ka alussündmused, mille puhul tuleb teenuse pakkuja asendada ning milleks võivad olla reitingupõhised või reitinguvälised, nt senise teenusepakkuja kohustuste mittetäitmine. Kui on sätestatud asendusteenuse pakkuja, ei või asendusteenuse pakkuja omada märkimisväärset seost teenusepakkujaga. Kui on sätestatud asendusteenuse korraldaja, ei või ükski teenusepakkuja, asendusteenuse korraldaja ega emitendi arvelduspank omada samal ajal omavahel märkimisväärset seost;

▼M2

h) „märkimisväärne seos” (close links) – määratlus on toodud suunise (EL) 2015/510 (EKP/2014/60) artikli 138 lõikes 2;

i) „jaotamata mobiliseeritud varaga tagatud väärtpaberid” (retained mobilised ABS) – varaga tagatud väärtpaberid, mida vastava varaga tagatud väärtpaberi algataja või temaga märkimisväärset seost omav üksus kasutab suurema määraga kui 75 % maksmata nimiväärtusest.

▼B

Artikkel 4

Teatavate täiendavate krediidinõuete vastuvõtmine

1. RKPd võivad eurosüsteemi rahapoliitika tagatiseks võtta krediidinõudeid, mis ei vasta eurosüsteemi kõlblikkuskriteeriumidele.

2. RKPd, kes otsustavad krediidinõudeid lõike 1 alusel vastu võtta, kehtestavad kõlblikkuskriteeriumid ja riskiohjemeetmed, täpsustades kõrvalekalded suunise EKP/2011/14 I lisa nõuetest. Need kõlblikkuskriteeriumid ja riskiohjemeetmed hõlmavad kriteeriumi, et krediidinõuete suhtes kohaldatakse selle liikmesriigi õigust, kus RKP kõlblikkuskriteeriumid ja riskiohjemeetmed kehtestab. EKP nõukogu peab need kõlblikkuskriteeriumid ja riskiohjemeetmed eelnevalt heaks kiitma.

3. RKP võib EKP nõukogu eelneval heakskiidul vastu võtta krediidinõudeid järgmistel erandjuhtudel:

a) ta kohaldab muu RKP poolt lõigete 1 ja 2 alusel kehtestatud kõlblikkuskriteeriume ja riskiohjemeetmeid või

b) muu liikmesriigi seaduse alusel kui vastuvõtva RKP asukoha liikmesriik või

c) krediidinõue on krediidinõuete kogumi osa või tagatud kinnisvaraga, kui krediidinõude suhtes kohaldatav õigus või asjaomane laenusaaja (või kohastel juhtudel garantii andja) on ELi liikmesriigist, mis ei ole vastuvõtva RKP asukoha riik.

4. Muu RKP abistab krediidinõudeid lõike 1 alusel vastu võtvat RKPd ainult siis, kui see on eelnevalt kahepoolselt mõlema RKP poolt kokku lepitud ja EKP nõukogu poolt heaks kiidetud.

Artikkel 5

Teatavate lühiajaliste võlainstrumentide vastuvõtmine

1. RKPd võivad eurosüsteemi rahapoliitika operatsioonide tagatisena vastu võtta teatavaid lühiajalisi võlainstrumente, mis ei vasta suunise EKP/2011/14 I lisas sätestatud eurosüsteemi turukõlblike varade kõlblikkuskriteeriumidele.

2. RKPd, kes otsustavad lühiajalisi võlainstrumente lõike 1 alusel vastu võtta, kehtestavad kõlblikkuskriteeriumid ja riskiohjemeetmed, tingimusel, et need vastavad EKP nõukogu poolt kehtestatud miinimumstandarditele. Need kõlblikkuskriteeriumid ja riskiohjemeetmed hõlmavad järgmisi lühiajaliste võlainstrumentide suhtes kohaldatavaid kriteeriume:

a) need on emiteeritud euroalal asutatud mittefinantsettevõtete ( 4 ) poolt. Lühiajalise võlainstrumendi garant (kohastel juhtudel) peab ühtlasi olema euroalal asutatud mittefinantsettevõte, v.a juhul, kui lühiajaline võlainstrument ei vaja garantiid alapunktis d sätestatud kõrgetele krediidistandardite nõuetele vastamiseks;

b) nendega ei kaubelda eurosüsteemi jaoks vastuvõetaval turul vastavalt suunise EKP/2011/14 I lisa punktile 6.2.1.5;

c) need on vääringustatud eurodes;

d) need vastavad asjaomase RKP kehtestatud kõrgete krediidistandardite nõuetele, mida kohaldatakse suunise EKP/2011/14 I lisa punktides 6.3.2 ja 6.3.3 sätestatud nõuete asemel;

e) need vastavad suunise EKP/2011/14 I lisas sätestatud eurosüsteemi turukõlblike varade kõlblikkuskriteeriumidele, v.a alapunktides a kuni d sätestatu osas.

3. RKP ei tohi, v.a teise RKPga sõlmitud kahepoolse lepingu alusel, vastu võtta lõigetes 1 ja 2 sätestatud lühiajalisi võlainstrumente, mis on emiteeritud euroalal:

a) asjaomase teise RKP poolt või

b) väärtpaberite keskdepositooriumi poolt, mis i) on saanud eurosüsteemilt dokumendis Framework for the assessment of securities settlement systems and links to determine their eligibility for use in Eurosystem credit operations ( 5 ) kirjeldatud standardite ja hindamiskorra kohaselt positiivse hinnangu ja ii) on asutatud euroala liikmesriigis, kus on asutatud asjaomane teine RKP.

4. Käesolevas artiklis tähendab mõiste „lühiajalised võlainstrumendid” võlainstrumente, mille tähtaeg ei ületa emiteerimisel ja mis tahes sellele järgneval ajal 365 päeva.

▼M4 —————

▼B

Artikkel 7

Inglise naelades, jeenides või USA dollarites vääringustatud teatavate varade võtmine kõlblikuks tagatiseks

1. Suunise EKP/2011/14 I lisa punktis 6.2.1 kirjeldatud turukõlblikud võlainstrumendid, mis on vääringustatud Inglise naelades, jeenides või USA dollarites, on kõlblikuks tagatiseks eurosüsteemi rahapoliitika operatsioonides järgmistel tingimustel: a) need on emiteeritud, neid hoitakse ja arveldatakse euroalal; b) emitent on asutatud Euroopa Majanduspiirkonnas ja c) need täidavad kõiki muid suunise EKP/2011/14 I lisa punktis 6.2.1 sätestatud kõlblikkuskriteeriume.

2. Nende turukõlblike võlainstrumentide suhtes peab eurosüsteem kohaldama järgmist väärtuse allahindamist: a) 16 % allahindlus Inglise naelades või USA dollarites vääringustatud varade osas ja b) 26 % jeenides vääringustatud varade osas.

3. Lõikes 1 osutatud turukõlblikud võlainstrumendid, mille kupongid on seotud vaid ühe nende vääringu rahaturu kursiga või inflatsiooniindeksiga, millel ei ole vastavas riigis muutumisvahemikku, optsioone (range accrual, ratchet) või samalaadseid kompleksseid struktuure, on eurosüsteemi rahapoliitika operatsioonides kõlblikuks tagatiseks.

4. EKP võib pärast EKP nõukogu heakskiitu avaldada oma veebilehel www.ecb.europa.eu täiendava loetelu vastuvõetavatest välisvaluuta baasintressimääradest lisaks neile, millele viidatakse lõikes 3.

5. Välisvaluutas vääringustatud turukõlblike varade suhtes kohaldatakse ainult käesoleva suunise artikleid 1, 3, 6, 7 ja 9.

Artikkel 8

Krediidikvaliteedi läve nõuete peatamine teatavate turukõlblike varade osas

1. Kooskõlas lõikega 2 peatatakse eurosüsteemi miinimumnõuded krediidikvaliteedi künnisele, mis on sätestatud eurosüsteemi krediidihindamisraamistiku reeglites turukõlblikele varadele suunise EKP/2011/14 I lisa punktis 6.3.2.

▼M4

2. EKP nõukogu konkreetse otsuse kohaselt ei kohaldata eurosüsteemi krediidikvaliteedi läve turukõlblike võlainstrumentide suhtes, mida emiteerivad või täielikult tagavad euroala liikmesriikide keskvalitsused, kes kasutavad Euroopa Liidu/Rahvusvahelise Valuutafondi programmi toetust, v.a juhul, kui EKP nõukogu otsustab, et asjaomane liikmesriik ei täida finantstoe ja/või makromajandusliku programmi tingimusi.

▼M4 —————

▼M5

Artikkel 8a

Kreeka Vabariigi keskvalitsuse poolt emiteeritud turukõlblike võlaväärtpaberite aktsepteerimine

1. RKPd võivad aktsepteerida eurosüsteemi krediidioperatsioonide tagatisena Kreeka Vabariigi keskvalitsuse poolt emiteeritud turukõlblikke võlainstrumente, mis ei vasta eurosüsteemi turukõlblike varade krediidikvaliteedi nõuetele, mis on sätestatud suunise (EL) 2015/510 (EKP/2014/60) neljanda osa II jaotise artiklites 59 ja 71 ja 2. peatükis, kui need instrumendid vastavad kõikidele muudele turukõlblike varade suhtes kohaldatavatele kõlblikkuskriteeriumidele, mis on sätestatud suunises (EL) 2015/510 (EKP/2014/60).

2. Lõikes 1 osutatud väärtpaberite suhtes, mida RKPd aktsepteerivad tagatisena, kohaldatakse käesoleva suunise IIb lisas sätestatud väärtuskärpeid.

▼M6

Artikkel 8b

7. aprillil 2020 kõlblike turukõlblike varade ja emitentide aktsepteerimine

1. Käesolevas artiklis kasutatakse mõisteid suunise (EL) 2015/510 (EKP/2014/60) tähenduses.

2. Olenemata suunise (EL) 2015/510 (EKP/2014/60) artikli 59 lõikest 3, artiklist 71 ja artikli 82 lõike 1 punktist a, on eurosüsteemi krediidioperatsioonides kõlblikud varad 7. aprillil 2020 ja enne seda emiteeritud varaga tagatud väärtpaberid (ABS), millel oli 7. aprillil 2020 ametlik krediidikvaliteedi hinnang vähemalt ühelt aktsepteeritud reitinguagentuuri (ECAI) süsteemilt, mis vastas eurosüsteemi krediidikvaliteedi miinimumnõuetele, kui pärast 7. aprilli 2020 kehtib nende suhtes järgmine:

a) neil on ametlik krediidikvaliteedi hinnang vähemalt ühelt aktsepteeritud ECAI süsteemilt, mis vastab vähemalt eurosüsteemi krediidikvaliteedi astmele 5 eurosüsteemi ühtlustatud hindamisskaalal, ja

b) nad vastavad endiselt muudele suunises (EL) 2015/510 (EKP/2014/60) sätestatud turukõlblike varade kõlblikkuskriteeriumidele.

Kahtluste vältimiseks sätestatakse, et käesolevas punktis osutatud 7. aprillil 2020 kehtiva ametliku krediidikvaliteedi hinnangu teeb kindlaks EKP nõukogu reeglite põhjal, mis on sätestatud suunise (EL) 2015/510 (EKP/2014/60) artikli 82 lõike 1 punktis a, artikli 82 lõikes 2, artiklis 83, artikli 84 punktides a ja b, artiklis 85 ja artiklis 86.

3. Kui turukõlbliku vara vastavus eurosüsteemi krediidikvaliteedi miinimumnõuetele 7. aprillil 2020 tehakse kindlaks aktsepteeritud ECAI süsteemi ECAI emitendireitingu või ECAI garandireitingu alusel, loetakse turukõlblik vara eurosüsteemi krediidioperatsioonides kõlblikuks tagatiseks, kui pärast 7. aprilli 2020 kehtib katkematult järgmine:

a) ECAI emitendireiting või kohastel juhtudel ECAI garandireiting selle turukõlbliku vara suhtes vastab vähemalt eurosüsteemi krediidikvaliteedi astmele 5 eurosüsteemi ühtlustatud hindamisskaalal ja

b) turukõlblik vara vastab endiselt kõikidele muudele suunises (EL) 2015/510 (EKP/2014/60) sätestatud kõlblikkuskriteeriumidele.

4. Turukõlblikud varad, v.a ABS, mis on emiteeritud pärast 7. aprilli 2020 ja mille emitendil või garandil oli 7. aprillil 2020 vähemalt ühe aktsepteeritud ECAI süsteemi ametlik krediidikvaliteedi hinnang, mis vastas eurosüsteemi krediidikvaliteedi miinimumnõuetele, on eurosüsteemi krediidioperatsioonide jaoks kõlblik tagatis, kui pärast 7. aprilli 2020 kehtib katkematult järgmine:

a) nendel turukõlblikel varadel on vähemalt ühe aktsepteeritud ECAI süsteemi ametlik krediidikvaliteedi hinnang, mis vastab vähemalt eurosüsteemi krediidikvaliteedi astmele 5 eurosüsteemi ühtlustatud hindamisskaalal, ja

b) need turukõlblikud varad vastavad endiselt muudele suunises (EL) 2015/510 (EKP/2014/60) sätestatud turukõlblike varade kõlblikkuskriteeriumidele.

Kahtluste vältimiseks sätestatakse, et punktis a osutatud ametliku krediidikvaliteedi hinnangu teeb kindlaks eurosüsteem reeglite põhjal, mis on sätestatud suunise (EL) 2015/510 (EKP/2014/60) artikli 82 lõike 1 punktis a, artikli 82 lõikes 2, artiklis 83, artikli 84 punktides a ja b, artiklis 85 ja artiklis 86.

5. Pandikirjad, mis on emiteeritud pärast 7. aprilli 2020 pandikirjade ostukava alusel, mille suhtes oli antud krediidikvaliteedi hinnang vähemalt ühe aktsepteeritud ECAI süsteemi poolt, mis vastas eurosüsteemi krediidikvaliteedi miinimumnõuetele, loetakse eurosüsteemi krediidioperatsioonides kõlblikuks tagatiseks järgmistel tingimustel:

a) pandikirjade ostukaval on pärast 7. aprilli 2020 katkematult ametlik krediidikvaliteedi hinnang vähemalt ühelt aktsepteeritud ECAI süsteemilt, mis vastab vähemalt eurosüsteemi krediidikvaliteedi astmele 5 eurosüsteemi ühtlustatud hindamisskaalal, ja

b) pandikirjad vastavad muudele suunises (EL) 2015/510 (EKP/2014/60) sätestatud turukõlblike varade kõlblikkuskriteeriumidele.

6. Suunise (EL) 2015/510 (EKP/2014/60) artikli 87 lõikes 2 osutatud turukõlblikud varad, millel ei olnud 7. aprillil 2020 aktsepteeritud ECAI ametlikku krediidikvaliteedi hinnangut, kuid 7. aprillil 2020 kehtis kaudne krediidikvaliteedi hinnang, mis oli saadud eurosüsteemilt kooskõlas suunise (EL) 2015/510 (EKP/2014/60) artikli 87 lõigetes 1 ja 2 sätestatud reeglitega, ja mis vastasid eurosüsteemi krediidikvaliteedi nõuetele, loetakse eurosüsteemi krediidioperatsioonides kõlblikuks tagatiseks, olenemata nende emiteerimise kuupäevast, kui pärast 7. aprilli 2020 kehtib katkematult järgmine:

a) nende turukõlblike varade emitent või garant vastab vähemalt eurosüsteemi krediidikvaliteedi nõudele, mis on samaväärne krediidikvaliteedi astmega 5 eurosüsteemi ühtlustatud hindamisskaalal, ja

b) need turukõlblikud varad vastavad muudele suunises (EL) 2015/510 (EKP/2014/60) sätestatud nende suhtes kohaldatavatele kõlblikkuskriteeriumidele.

7. Olenemata suunise (EL) 2015/510 (EKP/2014/60) artikli 59 lõikest 3, artiklist 71 ja artikli 82 lõike 1 punktist b, 7. aprillil 2020 või enne seda emiteeritud ABSid, millel oli 7. aprillil 2020 vähemalt kaks ametlikku krediidikvaliteedi hinnangut erinevatelt aktsepteeritud ECAI süsteemidelt, mis vastasid suunise (EL) 2015/510 (EKP/2014/60) kohaselt eurosüsteemi krediidikvaliteedi miinimumnõuetele, loetakse eurosüsteemi krediidioperatsioonides kõlblikuks tagatiseks, kui pärast 7. aprilli 2020 kehtib katkematult järgmine:

a) neil on vähemalt kaks ametlikku krediidikvaliteedi hinnangut erinevatelt aktsepteeritud ECAI süsteemidelt, mis vastavad vähemalt eurosüsteemi krediidikvaliteedi astmele 4 eurosüsteemi ühtlustatud hindamisskaalal, ja

b) nad vastavad endiselt muudele suunises (EL) 2015/510 (EKP/2014/60) sätestatud ABSide kõlblikkuskriteeriumidele.

Kahtluste vältimiseks sätestatakse, et käesoleva suunise artikli 3 lõike 1 punkte a kuni d ja artikli 3 lõiget 4 ei kohaldada käesolevas lõikes osutatud ABSide suhtes.

8. ABSid, mida eurosüsteem aktsepteeris 7. aprillil 2020 kõlbliku tagatisena käesoleva suunise artikli 3 lõike 1 alusel, jäävad kõlblikuks, kui pärast 7. aprilli 2020 kehtib katkematult järgmine:

a) neil on kaks ametlikku krediidikvaliteedi hinnangut vähemalt eurosüsteemi krediidikvaliteedi astmega 4 eurosüsteemi ühtlustatud hindamisskaalal, mille on andnud kaks aktsepteeritud ECAI süsteemi, ja

b) nad täidavad endiselt kõiki nende suhtes kohaldatavaid nõudeid, mis on sätestatud käesoleva suunis artikli 3 lõikes 1 (v.a reitingu aste), artikli 3 lõikes 2a ja artikli 3 lõikes 4.

Kahtluste vältimiseks sätestatakse, et käesoleva suunise artikli 3 lõiget 2 ja artikli 3 lõiget 5 ei kohaldada käesolevas lõikes osutatud ABSide suhtes.

9. Kuni neid aktsepteeritakse eurosüsteemi kõlbliku tagatisena käesoleva artikli kohaselt, kohaldatakse lõigetes 2 kuni 6 osutatud turukõlblike varade suhtes, k.a pandikirjade suhtes, väärtuskärpeid, mis on sätestatud käesoleva suunise IIb lisas. Lõigetes 7 ja 8 osutatud ABSide suhtes kohaldatakse käesoleva suunise IIa lisas sätestatud väärtuskärpeid. Väärtuskärped arvutatakse alates 7. aprillist 2020 igale päevale vastava reitingu alusel kooskõlas reeglitega, mis on seotud ECAI krediidihinnangute prioriteetsusega suunise (EL) 2015/510 (EKP/2014/60) artiklite 83 kuni 87 kohaselt.

10. Lisaks lõikes 9 osutatud väärtuskärbetele, kohaldatakse järgmisi täiendavaid väärtuskärpeid:

a) krediidiasutuste poolt emiteeritud ABSide, pandikirjade ja tagamata võlainstrumentide suhtes, mis teoreetiliselt on hinnatud kooskõlas suunise (EL) 2015/510 (EKP/2014/60) artikliga 134, kohaldatakse täiendavat väärtuskärbet, alandades turuväärtust 4 %;

b) omakasutuses olevate pandikirjade suhtes kohaldatakse järgmisi täiendavaid väärtuskärpeid: i) 6,4% võlainstrumendi (krediidikvaliteedi astmega 1 ja 2) väärtusest; ja ii) 9,6% võlainstrumendi (krediidikvaliteedi astmega 3 ja 4) väärtusest;

c) punkti b eesmärgil tähendab omakasutus, et vastaspool esitab või kasutab pandikirju, mille on emiteerinud või taganud vastaspool ise või muu üksus, kellega vastaspoolel esineb märkimisväärne seos kooskõlas suunise (EL) 2015/510 (EKP/2014/60) artikliga 138;

d) kui punktis b osutatud täiendavat väärtuskärbet ei saa kohaldada RKP tagatiste haldamise süsteemi, kolmepoolsete agentide või TARGET2-Securities automaatse tagatise seadmise tõttu, kohaldatakse nendel platvormidel täiendavat väärtuskärbet terve omakasutuses olevate pandikirjade emissiooni suhtes.

11. Kahtluste vältimiseks sätestatakse, et käesoleva artikli sätted on iseseisvad; neid ei võeta arvesse ja ei kohaldata järgmistel eesmärkidel: otseostud avaliku sektori varade järelturu ostukava (PSPP) ( 6 ) kolmanda pandikirjade ostukava (CBPP3), ( 7 ) varaga tagatud väärtpaberite ostukava (ABSPP), ( 8 ) ettevõtlussektori varaostukava (CSPP) ( 9 ) ja pandeemia majandusmõjude ohjeldamise varaostukava (PEPP) ( 10 ) alusel.

▼B

Artikkel 9

Jõustumine, rakendamine ja kohaldamine

1. Käesolev suunis jõustub 9. juulil 2014.

2. RKPd võtavad meetmed, mis on vajalikud artikli 1 lõike 3, artikli 3 lõigete 2, 3, 5 ja 6, artikli 3 lõike 7 punkti g, artikli 4 lõike 3 punkti c ja artikli 8 lõike 3 järgimiseks, ning kohaldavad käesolevat suunist alates 20. augustist 2014. Nad teatavad EKP-le artikli 1 lõikes 3, artikli 3 lõigetes 2, 3, 5 ja 6, artikli 3 lõike 7 punktis g, artikli 4 lõike 3 punktis c ning artikli 8 lõikes 3 sätestatud meetmetega seotud dokumentidest ja meetmetega seonduvatest asjaoludest hiljemalt 6. augustiks 2014 ning artiklis 5 sätestatud meetmetest EKP nõukogu poolt sätestatud korras.

▼M4 —————

▼B

Artikkel 10

Suunise EKP/2007/9 muutmine

Lõik III lisa 5. osa tabeli 2 järel asendatakse järgmisega:

„Kindlasummalise vähenduse arvutamine kontrollimiseks (R6):

Kindlasummaline vähendus: vähendust kohaldatakse kõikide krediidiasutuste suhtes. Iga krediidiasutus lahutab maksimumsumma, mille eesmärgiks on väga väikeste reservinõuete halduskulu vähendamine. Juhul kui [reservibaas × reservimäär] on alla 100 000 euro, võrdub kindlasummaline vähendus [reservibaas × reservimäär]. Juhul kui [reservibaas × reservimäär] on suurem või võrdne 100 000 euroga, võrdub kindlasummaline vähendus 100 000 euroga. Asutused, kellel on lubatud statistilisi andmeid seoses nende konsolideeritud reservibaasiga esitada kontsernina (vastavalt määratlusele määruse (EÜ) nr 25/2009 (EKP/2008/32) III lisa 2. osa 1. jaos), hoiavad kohustuslikke reserve ühe kontserni kuuluva asutuse kaudu, mis tegutseb ainult kõnealuste asutuste vahendajana. Seda ainult juhul, kui kontsernil tervikuna on lubatud kindlasummalist vähendust lahutada kooskõlas Euroopa Keskpanga 12. septembri 2003. aasta määruse (EÜ) nr 1745/2003 (kohustusliku reservi kohaldamise kohta) (EKP/2003/9) ( *1 ) artikliga 11.

Kohustuslik reserv arvutatakse järgmiselt:

Kohustuslik reserv = reservibaas × reservimäär — kindlasummaline vähendus

Reservimäära kohaldatakse kooskõlas määrusega (EÜ) nr 1745/2003 (EKP/2003/9).

Artikkel 11

Kehtetuks tunnistamine

1. Suunis EKP/2013/4 tunnistatakse kehtetuks alates 20. augustist 2014.

2. Viiteid suunisele EKP/2013/4 tuleb käsitada viidetena käesolevale suunisele ja lähtuda tuleb IV lisa vastavustabelist.

Artikkel 12

Adressaadid

Käesolev suunis on adresseeritud kõikidele eurosüsteemi keskpankadele.

▼M4 —————

▼M6









IIa LISA

Väärtuskärbete tase (%), mida kohaldatakse varaga tagatud väärtpaberitele, mis on kõlblikud käesoleva suunise artikli 3 lõike 2 ja artikli 8b alusel







Krediidikvaliteet Kaalutud keskmine tähtaeg (*1) Väärtuskärbe Aste 3 [0,1) 4,8 [1,3) 7,2 [3,5) 10,4 [5,7) 12,0 [7,10) 14,4 [10, ∞) 24,0 Aste 4 [0,1) 11,2 [1,3) 15,2 [3,5) 18 [5,7) 24,8 [7,10) 30,4 [10, ∞) 43,2 (*1) s.t [0,1) kaalutud keskmine tähtaeg WAL alla ühe aasta, [1,3) WAL üks aasta või üle selle ja alla kolme aasta jne.









IIb LISA

Artiklites 8a ja 8b osutatud turukõlblike varade suhtes kohaldatav väärtuskärpe tase (%), v.a ABS







I liik II liik III liik IV liik Krediidikvaliteet Järelejäänud tähtaeg (aastates) (*1) Fikseeritud ja ujuv kupongimäär Nullkupongimäär Fikseeritud ja ujuv kupongimäär Nullkupongimäär Fikseeritud ja ujuv kupongimäär Nullkupongimäär Fikseeritud ja ujuv kupongimäär Nullkupongimäär Aste 4 [0,1) 6,4 6,4 8 8 12,8 12,8 20 20 [1,3) 9,6 10,4 12 15,2 16 18,4 28 30 [3,5) 11,2 12 16 20 19,2 23,6 33,6 37,2 [5,7) 12,4 13,6 20 24,8 22,4 28,4 36,8 40,4 [7,10) 13,2 14,4 21,6 28,4 24,8 32 40 44,8 [10,∞) 14,4 16,8 23,2 31,6 26,4 34,8 41,6 46,8 Aste 5 [0,1) 8 8 12 12 22,4 22,4 24 24 [1,3) 11,2 12 16 19,2 25,6 28 32 34 [3,5) 13,2 14 22,4 26,4 28,8 33,2 38,4 42 [5,7) 14,4 15,6 27,2 32 31,6 37,6 43,2 46,8 [7,10) 15,2 16,4 28,8 35,6 33,2 40,4 46,4 51,2 [10,∞) 16,4 18,8 30,4 38,8 33,6 42 48 53,2 (*1) s.t [0,1) järelejäänud tähtaeg alla ühe aasta, [1,3) järelejäänud tähtaeg üks aasta või üle selle ja alla kolme aasta jne.

▼B









III LISA

KEHTETUKS TUNNISTATUD SUUNIS JA SELLE MUUDATUSED

Suunis EKP/2013/4 (ELT L 95, 5.4.2013, lk 23)

Suunis EKP/2014/12 (ELT L 166, 5.6.2014, lk 42)









IV LISA

VASTAVUSTABEL







Suunis EKP/2013/4 Käesolev suunis Artiklid 1 ja 2 Artiklid 1 ja 2 Artikli 3 lõiked 4 ja 5 Artikli 3 lõiked 4 ja 5 Artikli 3 lõige 6 Artikli 3 lõige 7 Artikkel 4 Artikkel 4 Artikli 3 lõike 6 punkt 1 Artikli 3 lõike 7 punkt a Artikli 3 lõike 6 punkt 2 Artikli 3 lõike 7 punkt b Artikli 3 lõike 6 punkt 3 Artikli 3 lõige 7 punkt c Artikli 3 lõike 6 punkt 4 Artikli 3 lõike 7 punkt d Artikli 3 lõike 6 punkt 5 Artikli 3 lõike 7 punkt e Artikli 3 lõike 6 punkt 6 Artikli 3 lõike 7 punkt f — Artikkel 5 Artikkel 5 Artikkel 6 Artikkel 6 Artikkel 7 Artikkel 7 Artikkel 8 Artikkel 8 Artikkel 9 Artikkel 9 Artikkel 10 — Artikkel 11 Artikkel 11 Artikkel 12 Suunis EKP/2014/12 Käesolev suunis Artikli 1 lõige 1 Artikli 1 lõige 3 Artikli 1 lõige 2 Artikli 3 lõige 1 Otsus EKP/2013/22 Käesolev suunis Artikli 1 lõige 1 Artikli 1 lõige 3 Artikli 1 lõige 2 Artikli 8 lõige 3 Lisa II lisa Otsus EKP/2013/36 Käesolev suunis Artikli 2 lõike 1 punkt a Artikli 3 lõige 2 Artikli 2 lõike 1 punkt b Artikli 3 lõige 3 Artikli 2 lõige 2 Artikli 3 lõige 5 Artikli 3 lõige 2 Artikli 3 lõike 7 punkt g Artikli 3 lõige 3 Artikli 3 lõige 6 Artikli 4 punkt c Artikli 4 lõige 3 punkt c